हादसे में कई लोगों के मारे जाने की आशंका है. एक पुलिस अधिकारी ने बताया, ‘हम वहां से लोगों को हटा रहे हैं. स्थिति का जायजा लिया जा रहा है.’ सूत्रों ने बताया कि घटनास्थल पर रावण दहन देखने के लिए कम से कम 300 लोग जमा थे. एडीसीपी लखबीर सिंह ने कहा कि 15 शव बरामद किए गए हैं. उन्होंने कहा कि मृतकों की संख्या बढ़ने का अंदेशा है. उपजिलाधिकारी राजेश शर्मा ने बताया कि हादसे में मृतकों का आंकड़ा 50 तक पहुंच गया है. पंजाब सरकार ने मरने वालों के परिवारों के लिए 5-5 लाख रुपये के मुआवजे का ऐलान किया है.